Han ble født i Athen og var sønn av Petros Deligiannis, etterkommer av den aristokratiske Deligiannis-familien fra Langadia i Arkadia. Han studerte rettsvitenskap og gjorde karriere i diplomatkorpset. Han var sekretær ved den greske ambassaden i Istanbul og deretter tjenestegjorde han som ambassadør i Beograd (1881–1885), i Paris (1885–1893) og i Madrid. Han vendte så tilbake til Athen, men etter et kort opphold dro han igjen til Paris, hvor han var blitt utnevnt til Hellas' ambassadør. I 1899 var han gresk representant ved Haag-konferansen.